På det seneste bestyrelsesmøde i Spillerforeningen blev det vedtaget, at Jeppe Curth overtager formandsposten fra Thomas Lindrup, der har været formand i Spillerforeningen siden marts 2006. Valget af Jeppe Curth som ny formand er en del af planlagt rokade, der skal styrke Spillerforeningens organisation. - Vi er rigtig glade for, at Jeppe Curth har valgt at tage imod valget som formand for Spillerforeningen. Han har længe været en vigtig og aktiv del af Spillerforeningen og vores bestyrelse, og vi er sikre på, at han er den rette mand til jobbet, siger Mads Øland, direktør i Spillerforeningen, og fortsætter: Jeppe Curth, der har spillet det meste af sin karriere i AaB og nu spiller i Viborg FF, ser frem til at føre formandskabet videre efter Thomas Lindrup. - Jeg er naturligvis meget glad og stolt over at være valgt til ny formand for Spillerforeningen. Det er ikke min tanke, at jeg skal ind og revolutionere alt muligt. Thomas har gjort et fantastisk job som formand, og det er det arbejde, jeg skal ind og videreføre, siger Jeppe Curth, der tiltræder formandsposten med virkning fra dags dato og vil varetage posten sideløbende med fodboldkarrieren i Viborg FF.

Referat:
Jeppe Curth er valgt til ny formand for Spillerforeningen. Han overtager posten fra Thomas Lindrup.